Diari Oficial de la Generalitat Valenciana


Sumari del DOGV 9373, del 01-07-2022 (2022/6015)

RESOLUCIÓ de 17 de juny de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda la dissolució de l'entitat Federació d'Empreses Valencianes d'Economia Social (FEVES-FESAL PV).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6015


Data del document
:   17-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 17 de juny de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda la dissolució de l'entitat Federació d'Empreses Valencianes d'Economia Social (FEVES-FESAL PV). [2022/6015]  
Que vista la interlocutòria núm. 61/2022 remesa pel Jutjat Mercantil núm. 2 d'Alacant, per la qual s'acorda l'extinció de la personalitat jurídica i la cancel·lació de la seua inscripció en els registres públics de la Federació d'Empreses Valencianes d'Economia Social (FEVES-FESAL PV), proveïda de NIF K55835481 i inscrita en l'Oficina pública de depòsit d'estatuts de les organitzacions sindicals i empresarials de la Comunitat Valenciana amb el número 62282180.  
  
Fets  
Primer. En data 3 de juliol de 1987 van ser depositats en aquesta oficina pública de depòsit d'estatuts, de conformitat amb la Llei 19/1977, d'1 d'abril, sobre regulació del dret sindical i el Reial decret 416/2015, de 29 de maig, sobre depòsit d'estatuts de les organitzacions sindicals i empresarials, l'acta de constitució i els estatuts de l'entitat denominada  Federació d'Empreses Valencianes d'Economia Social (FEVES-FESAL PV).  
Segon. En data 11 de maig de 2022 ha tingut entrada en aquesta Direcció General de Treball, sol·licitud presentada per Rocío Valentín Moreno autoritzada pel Jutjat Mercantil núm. 2 d'Alacant, per a diligenciar el manament judicial dirigit al Registre de l'Oficina de depòsit d'estatuts d'associacions professionals, organitzacions empresarials i sindicats de treballadors i funcionaris, adscrita a aquesta Direcció General de Treball; per a comunicar la declaració de la conclusió del concurs de FEVES-FESAL PV, per insuficiència de massa activa per a satisfer els crèdits contra la massa.  
  
Fonaments de dret  
Primer. La competència del Registre de l'Oficina de Depòsit d'Estatuts d'Associacions Professionals, Organitzacions Empresarials i Sindicats de Treballadors i Funcionaris, adscrita a aquesta Direcció General de Treball, es determina pel que es disposa en els arts. 10 i següents del Reial decret 416/2015, de 29 de maig, i Ordre 1/2016, de 19 de maig.  
  
Segon. L'article 485 del Reial decret legislatiu 1/2020, de 5 de maig, pel qual s'aprova el text refós de la Llei concursal, que estableix els efectes específics en cas de concurs de persona jurídica.  
  
Tercer. La Interlocutòria núm. 61/2022 del Jutjat Mercantil núm. 2 d'Alacant, de data 4 de maig de 2022, que en els seus punts 4 i 7 de la part dispositiva acorda: «l'extinció de la seua personalitat jurídica i la cancel·lació de la seua inscripció en els registres públics». Així com «l'anotació en els registres corresponents de la conclusió del concurs».  
  
Quart. La Interlocutòria 61/2022 dictada en el procediment de concurs abreujat 000458/5016 XP és ferma i contra aquest no és possible la impugnació.  
Vistos els textos esmentats i altres disposicions legals d'aplicació, aquesta oficina pública, resol:  
  
Primer  
La dissolució de la  Federació d'Empreses Valencianes d'Economia Social (FEVES-FESAL PV), d'acord amb l'article 10 del Reial decret 416/2015, de 29 de maig, sobre depòsit d'estatuts de les organitzacions sindicals i empresarials.  
  
Segon  
Disposar la publicació de la present resolució en el Diari Oficial de la Generalitat Valenciana.  
  
València, 17 de juny de 2022.- El subdirector general de Relacions Laborals: Joaquín Vañó Gironés.